Året går på hæld og julen er lige om hjørnet. Og selv om julen er hjerternes fest, så er der ikke meget sjov ved højtiden, hvis der ikke er økonomisk råderum til at gøre noget ekstra for dem, man har nærmest. Rigtig mange organisationer tilbyder julehjælp, både i form af et kontant tilskud, eller som gavekurve med købmandsvarer eller gavekort. Her nedenfor kan du se, hvilke organisationer der tilbyder julehjælp, samt hvornår der er ansøgningsfrist. Og hos nogle af dem er fristen faktisk allerede ved at være oppe over, hvis du skal komme i betragtning som modtager af julehjælp. Har du lyst til selv at være med til at give andre en god jul, er der også mulighed for at donere på de forskellige organisationers hjemmesider, lige som der er rigtig mange grupper på Facebook, hvor du kan hjælpe.
Har du brug for julehjælp, skal du se at få søgt. Flere steder lukker nemlig snart for ansøgninger.